בס"ד עש"ק ויחי 'חזק' ה'תשפ"ב

**ביאור סוגי’ בפרשה מהרב אברהם גוטל ר"י דביר הקדש מ.ע**

**שיכל את ידיו**

**א.**א. ראות פניך לא פיללתי והנה הראה אותי אלוקים גם את זרעך.שני. הנה לכאורה זה הוא פלא מה יעקב נזכר עכשיו לומר זאת הלא כבר נפגשו לפני י"ז שנה ובפרט שבפס' הקודם נאמר ועיני ישראל כבדו מזוקן לא יוכל לראות איך יאמר שזוכה לראותם כשאינו מסוגל לראות כלל ?

ב. ובהכרח שמדובר בראי' של הרגשה שקודם הברכות ניסה להבין את אשר לפניו וא"כ קשה מה יוסף חשב כשרצה להחליף את ידי אביו הרי יעקב לא רואה ואם בכ"ז שיכל את ידיו כנראה שהבין שכך צריך להיות ומה יש להתווכח.

ג. והנלע"ד דאפש"ל לכאורה דאה"נ וכלל לא מדובר בפסו' זה על כעת אלא שאמר יעקב שכבר לפני י"ז שנה הי"ת זיכה אותי לראות גם את יוסף וגם את זרעו כשלא פילל לראות אפי' את יוסף ואכן אז ראה אותם באמת כי עדיין עיניו לא כבדו... לכן אצ"ל שמדובר על ראייה בהרגשה אלא על ראי' חושית שהיתה בפגישתם הראשונה.

רק דא"כ פס' זה אינו מסודר באופן כרונולוגי דאין מוקדם וכו' דאומר יעקב ליוסף הרי כבר אז לא פיללתי לראות אותך וכ"ש את זרעיך. והרי הי"ת ברך אותי בכנסתי לארץ 'גוי וקהל גויים' ממך יצאו וישלח לפני ששי והרי נולד רק בנימין והוא ה'גוי' והיכן ה'גויים' ובהכרח שהם אפרים ומנשה רש"י שם וישלח ולכן חשובים הם כראובן ושמעון. ועיין עוד בהוריות ו: ולכן קחם נא אלי ואברכם. ועדין א"ז מתרץ הקושיא אות ב'.

ד. והנה האוה"ח הקד' דהנה בפס' שיכל את ידיו כתוב 'כי מנשה הבכור' והרי איפכא הל"ל דהא אם הוא הבכור אז הי' צריך לברכם כראוי ולמה שיכל את ידיו ותי' דיעקב הניח דמסתמא יוסף סידר את בניו כראוי לפי כבודם כשבימינו של יעקב יהא הבכור ולכן אדרבה שיכל ידיו כי מנשה הבכור דכיון וברור שהוא בימינו כי הוא הבכור לכך שיכל את ידיו. וביאר הכלי יקר את סברת יוסף דהוא חשב דסבר יעקב שהעמידם לפי ימין דידי' וממלא חשב שטעה בזאת יעקב ולכך רצה לשנות את ידי יעקב. ועפ"ז אולי אפש"ל דכיון דא"ז קשור להרגשה אלא לסברה לכך אולי יכל יוסף לנסות לתקן את מעשה יעקב. ועדין צ"ב.

**ב.**ה. ויאמר מי אלה הקשה האוה"ח הק' הרי למד עמם י"ז שנה מה הוא נזכר לברר עתה מי אלה ורש"י תי' זאת ע"פ הדרש שנסתלקה ממנו השכינה כשעמד לברכם לכן בירר מי אלה שאינם ראויים לברכה.

ומפרש האוה"ח הקד' ע"פ הפשט שהיות וידע יעקב שיוסף הגיע לבקרו כי כך אמרו לו -שיוסף בא- רק ראה אתו עוד שני דמויות שלא הכירם דהא כבדו עיניו לכן שאל מי אלה. ולכאורה קשה לי להבין דבריו הקד' דהרי ידוע כשנחלש אצל אדם חוש א' מתחזקים אצלו שאר החושים ובד"כ עוור שומע יותר טוב ואם היו מצויים אצל יעקב כשלמדו עמו איך לא יכירם בקולם. ואולי נצטרך לדחוק שלא פתחו את פיהם כשדברו יעקב ויוסף ולכך לא יכל להכירם בקולם.

**ג.**ו. ועל שאלת יעקב למה אינם ראויים לברכה ע"ז ענה לו שלקח את אסנת כדת והראה לו שטר אירוסין וכתובה רש"י. וראיתי שמקשים איך השטר 'תפס' הרי שטר כשר או בעדי חתימה או בעידי מסירה וכי היו שם עדים כשרים להכשיר את השטר.

 והנראה בזה בס"ד דהנה הרמ' בתחילת אישות כותב דקודם מתן תורה אדם פוגע אישה בשוק רצה הוא והיא נותן לה שכרה וכו' וביאר מורי רה"י הגר"ה זקס זצוק"ל דעיקר החילוק בין הנהגת האישות שהיתה קודם מ"ת לאחריה הוא בענין הקביעות של ה'בית' האם ענין הנישואין הוא 'חד פעמי' או ענין קבוע וברגע שעשה יוסף 'שטר אירוסין' כלו' דאסר לה אכו"ע כהקדש -כלשון הגמ'- כלו' שהיא מתחייבת לו שתהא תחתיו באופן מחייב ומוחלט וכן ערך 'הסדר כובל' של כתובה -שלא תהא קלה בעיניו להוציאה- כבר יש בזה גדר של 'נישואי תורה'. ומוכרחים לומר כך דהא בתנאי כתובה תקנו מעש"י מציאתה וירושתה תחת רפואתה פרקונה וקבורתה וכן מאתיים זקוקים וכי זאת נתן לה הרי זה עוד לא נתקנו תקנות אלו ובעיקר אם התקנת הכתובה היא שלא תהא קלה בעיניו הרי הי' מלך ובכל סכום עדין יקל בעיניו... לכן צ"ל שמסתמא התחייב לה רק עיקר כתובה שהיא מאתים זוז או מנה כי לא שמענו שיש הבדל בדיני הכתובה בין עני לעשיר העיקר שישמר רעיון הקביעות ושיסדירו את עניני הממון ושיהא מחסום כל שהוא שיעקב אותו מלשלחה. וברגע שעשה כן 'עשה כתובה' גם אם החתים רק עו"ד... או שמא שאפי' בחתימת ידו סגי.

ז. לכן בזה תי' יוסף ליעקב את שאלתו דאף ואינם ראויים לברכה מחמת עתידם רק היות ועשה את המוטל עליו יש לברכם מדין באשר הוא שם וכפי שברך ה' ברך את יצחק אף שיצא ממנו עשיו כלי יקר.

**בית חיינו**

[נכתב מוצאי צום העשירי יהפכהו הי"ת בקרוב לששון ולשמחה]

הנה אנו מזכירים ומתפללים על ירושלים עיה"ק שתותב"ב וכן על בנין ועבודת ביהמ"ק.

1. בתפילה בברכת ירושלים ובעבודה
2. בברכהמ"ז ובברכה מעין ג'
3. ובברכות ההפטרה

והנה בב' המקומות הראשונים כשמזכירים את ירושלים או בכל כינוי אחר היחס כעל עיר של הי"ת והרושם שנוצר הוא שהתפילה היא עבורו ית' -דשכינתא בגלותא.

מדאמרינן בתפילה ולירושלים עיר**ך** -משמע שכואב לנו על עירו של הי"ת. וכן בעבודה מצלינן והשב את העבודה לדביר בית**ך** שוב משמע ביתו של הי"ת -אמנם קצת יוצא דופן בשובך לציון שאין מזכירין שהיא של הי"ת [אך שם זה עדין סמוך לדביר ביתך הנאמר קודם ואפשר שזו הסיבה דלא מודגש שם דבר זה.] [ואולי יש לבאר זאת דהיות ויש ימים שאומרים 'ותערב' ושם אומרים מפורש 'השב שכינתך לציון עיר**ך**' -עירו של הי"ת- זו כבר סיבה טובה להחסיר הדגשה זו גם כשלא אומרים ותערב דאתי כי רוכלא ליזיל , ולשנות את מטבע הברכה שיהא תלוי ועומד שאם אומרים ותערב לא יאמרו 'עירך' דהא כבר הזכירו זאת בותערב ואם לא אומרים ותערב יאמרו, דבר כזה ל"ש. דהנה האשכנזים כשאומרים 'אתה חננתנו' מוסיפים 'ו' לפני 'חננו מאתך' אך ע"מ -הספרדים- אומרים וחננו גם בשאר התפילות אפי' שאין לזה טעם והוא לכאורה כדי לא לשנות מטבע ברכה. וקצ"ע לגרור את מטבע הברכה בתר מיעוטא. ויש עוד מקום לדון בזה דהנה יש החותמים 'שאותך לבדך' -כשאומרים ותערב- וא"כ סיום ותחזנה הוא רק כשא"א ותערב ועיין. ]

וכן בברכהמ"ז רחם על ירושלים עיר**ך** ועל ציון משכן כבוד**ך** ועל מלכות ב"ד משיח**ך** ועל הבית הגדול והקדוש שנקרא שמ**ך** -ובברכה מעין ג' מוסיפים ועל מזבח**ך** ועל היכל**ך**- בכל אלו בולט שמיחסים את כל הפאר וההדר שחסרנו כמשויך להי"ת. ומשמע שכל התפילות מכוונות עבור צער השכינה.

ומכאן מתעוררת שאלה מדוע השתנה הנוסח וההתייחסות לציון בברכת ההפטרה ששם מוזכרת ציון **כבית חיינו** שלנו, ושכואב **לנו** שאין לנו את ציון וכאן מתעלמים מזה שציון מוגדרת כמקום המיועד ל'משכן כבודך' ועל החסרון בכבוד שמים וכנ"ל אלא שחסר לנו בית והוא פלא.

ואף ולא שייך לכתוב בית חיים כלפי הבו"ע -וזה פשוט- אך זה גופא למה כאן ההתיחסות אלינו ואל חיינו ולא אל הי"ת ושכינתו.

הקשתי זאת בישיבה ותי' תלמידי הבה"ח ח. יהושע צבי גורדון נ"י דהנה תקנת ההפטרה באה כשגזרו שלא לקרות בתוה"ק שאשר ע"כ תקנו לקרות בהפטרה כ"א פסוקי כנגד ג' פסוקי לז' עולים והרי נאמר בפסוק 'כי מציון תצא תורה' כלו' כשקוראים לירושלים ציון מתכוונים בעיקר ללשכת הגזית שם מקום הסנהדרין הגדולה ממנה יצאה תורה -הוראה לישראל והרי התורה היא חיינו כפי שמזכירין כל יום בברכות ק"ש דערבית 'כי הם חיינו' א"כ כשקוראים בהפטרה זה הי' במקום קריאה בתורה, והבית ממנו יצאה התורה חרב, והרי כתוב באיכה גם נביאיה בגויים אין תורה כלו' כל ריבוי התורה שיש הוא עדיין בגדר 'אין תורה' והתורה הרי היא חיינו לכן מתחננים דווקא בברכות ההפטרה ומבקשים רחמים על ציון כי היא בית חיינו דייקא. ודפח"ח.